Baie van ons wil nog nie eintlik weet wat in Suid-Afrika aangaan nie. Ons kop-in-die-gat soos volstruise en hoop al hierdie onaangename dinge, veral die plaasmoorde, is nie eintlik waar nie. Ons hoop iemand toor dit net weg.
Nou kan jy dalk vra: "Maar wat kan ék, 'n enkeling, doen?" Jy is nie so magteloos as wat jy dink nie. As jy 'n mond het, kan jy praat. As jy 'n rekenaar, 'n Internet-verbinding en vyf vingers het, kan jy met die wêreld praat. Jy kan die wêreld vertel wat hier aangaan sodat hulle nie later kan sê nie: "Maar ons het nie geweet nie …"
Ek doen hiermee 'n beroep op elkeen wat hierdie artikel lees om die volgende webwerwe te besoek om jouself te vergewis van wat onder jou neus aan die gang is. Bring dan asseblief hierdie webwerwe onder die aandag van elkeen op jou e-poslys:
Vra hulle om hierdie adresse na almal op húl poslyste te versprei sodat die nuus om die wêreld trek – volksmoord vind in Suid-Afrika plaas. Vra jou buitelandse kontakte om die mense daar in te lig en briewe aan die media te skryf.
Basuin dit uit op elke forum en praatgat op die Net. Een klein stem kan 'n magtige koor word.
Op die webwerf www.stopdiemoorde.co.za verskyn die volgende brief van 'n Nederlandse vrou:
Renate – 21 November 2006
Met afschuw en verbazing nam ik – Nederlandse vrouw – kennis van uw website. Deze informatie bereikt Europa en Nederland nauwelijks. Wij dachten dat dit alleen in Zimbabwe gebeurde. Ik wens u trotse Afrikaanders heel veel sterkte en kracht toe om uw prachtige land te behoeden voor toenemend geweld.
Renate en al haar liberalistiese volksgenote wat so heftig vinger geswaai en die voortou geneem het met boikotaksies teen blankbeheerde Suid-Afrika – lig veral húlle in oor die grusame besonderhede van die nuwe "bevryde" Suid-Afrika.
Op www.plaasaanvalle.co.za (ook op www.farmmurders.com) kan jy 'n videogreep sien van ons vorige president, gentleman-god Nelson Mandela, waar hy saam met sy kamerade sing: "We the members of MK have pledged to kill them – the ama-Bhulu (witmense)."
'n Mens het nie veel verstand nodig om twee en twee bymekaar te tel en te besef dat die uitmoor van boere en blankes wel met die stilswyende goedkeuring van die ANC-regering geskied nie. Het hulle dan nie 'n "grondhervormingsplan" waarvolgens 'n groot persentasie van die "piepel" teen 'n sekere datum (blanke) grond gaan besit nie?
Die boere wat (nog) nie uitgemoor is nie, word geteister (ook met die stilswyende goedkeuring van die regering) deur veediefstalle, verminking van diere, onwettige plakkers en die afbrand van oeste en weivelde.
Die grootskeepse emigrasie van blankes vanweë die misdaadtsunami en agteruitstellende aksie pas ook so reg in die kraam van die dubbeltong-ANC. Hulle wil Suid-Afrika (eintlik die hele Afrika) tot elke prys "suiwer" van die gehate blanke waarvan hulle so afhanklik is, al dompel hulle die hele land en hul eie mense in die uiterste ellende. Dáár is nou vir jou rassehaat.
Moet asseblief nie skaam wees om mense lastig te val met die ware en nare feite van jou land nie. Jou lewe is op die spel.
Moet jou ook nie te veel steur aan die gebreinspoelde en naïewe slapsiele wat glo aan "transformasie", "gelykberegtiging", "demokrasie", "vrede", "vryheid" en sulke klas van Orwelliaanse Nineteen Eighty-Four doublespeak en newspeak nie. Hul oomblik van transformerende insig sal kom wanneer hulle (of hul geliefdes) die koeël of die mes of die kookwater of die wurgtou of die vlamme of die skoppe of die verkragting aan eie lyf voel.
Ns: George Orwell se Nineteen Eighty-Four, asook Animal Farm, behoort verpligte leesstof vir elke liberalis te wees.
модули подготовкиФильчаков прокурор харьков
Skrywer Dan RoodtGepubliseer op 4 Desember 2008 Kategorieë Jelleke WierengaSleutelwoord beeld, Die Burger, Jelleke Wierenga, Rubrieke, Vertel die mense van die volksmoord